Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Өсүмдүктөр дүйнөсүнүн айрым түрлөрүн өзгөчө пайдаланууга убактылуу тыюу (мораторий) киргизүү жөнүндө**

Кыргыз Республикасынын өсүмдүктөр дүйнөсүн сактоо жана көбөйтүү максатында “Өсүмдүктөр дүйнөсүн коргоо жана пайдалануу жөнүндө” Кыргыз Республикасынын Мыйзамынын 21-беренесине жана “Кыргыз Республикасынын Министрлер Кабинети жөнүндө” Кыргыз Республикасынын Конституциялык Мыйзамынын 13, 17-статьяларына ылайык, Кыргыз Республикасынын Министрлер Кабинети **токтом кылат**:

1. Макратомия (Macrotomia DC), арнебия (Arnebia Forssk), ясенец (Dictamnus L), уу коргошун (Aconitum L) жана афлатун пиязынын (Allium aflatunense B. Fedtsch) жер алдындагы бөлүктөрүн (тамырларын, түптөрүн, пияздарын ж.б.) атайын пайдаланууга үч жылга убактылуу тыюу (мораторий) киргизүү.

2. Кыргыз Республикасынын Жаратылыш ресурстары, экология жана техникалык көзөмөл министрлиги ушул токтомдон келип чыгуучу зарыл чараларды көрсүн.

3. Кыргыз Республикасынын Президентинин облустардагы ыйгарым укуктуу өкүлдөрү жана жергиликтүү мамлекеттик администрациялар ушул токтомдун 1-пунктунда көрсөтүлгөн өсүмдүктөр дүйнөсүнүн айрым түрлөрүн атайын пайдаланууга убактылуу тыюу (мораторий) киргизилгендиги жөнүндө калкка маалымдоо боюнча тийиштүү чараларды көрсүн.

4. Бул токтомдун аткарылышын контролдоо Кыргыз Республикасынын Президентинин Администрациясынын Президенттин жана Министрлер Кабинетинин чечимдеринин аткарылышын контролдоо бөлүмүнө жүктөлсүн.

5. Бул токтом расмий жарыяланган күндөн он күн өткөндөн кийин күчүнө кирет.

**Кыргыз Республикасынын**

**Министрлер Кабинентинин**

**Төрагасы А.У. Жапаров**